Matriekuitslae: 'Ons sal by hof se besluit berus,' sê departement | Maroela Media
Maroela Media het Vrydag saam met die burgerregteorganisasie AfriForum en Anlé Spies, 'n matrikulant van die 2021-matriekklas, hofstukke aan onder meer die minister van basiese onderwys beteken. Die saak is reeds op die hofrol geplaas en word die week, waarskynlik Dinsdag, aangehoor.
Die aansoek is om die departement van onderwys se onlangse besluit om nié die matriekuitslae vanjaar in die media te publiseer nie, op 'n dringende grondslag in die hof teen te staan.
Die departement Sondag in 'n verklaring gesê hy het voorleggings van 'n groot verskeidenheid van organisasies en individue ontvang na aanleiding van sy besluit en is hy onder meer in gesprek met die Inligtingsreguleerder en die Suid-Afrikaanse Nasionale Redakteursforum (Sanef).
"In die hantering van die aangeleentheid word die departement gelei deur die behoefte om aan al die wetlike verpligtinge te voldoen, maar uiteindelik beveel die Grondwet die departement om in die beste belang van die leerder op te tree."
Willie Spies, direkteur van die regsfirma Hurter Spies wat namens die partye optree, het gesê dit is 'n positiewe verwikkeling dat die departement nie teenstand teen die aansoek gaan bied nie.
Kallie Kriel, uitvoerende hoof van AfriForum, het ook gesê die burgerregte-organisasie verwelkom die besluit van die departement om hom by die hof se uitspraak te berus.
"Ons hoop dat ons Dinsdag in die hof kan verseker dat vanjaar se matrieks ook hul uitslae op mediaplatforms sal kan bekom soos wat in die verlede die gebruik was," sê Natasha Venter, bestuurder vir onderwysregte by AfriForum.
Ek stem saam dis tradisie om die uitslae te publiseer, en nou as gevolg van die besluit moet die matrieks nog langer wag om uit te vind of hul geslaag het of nie. Ek verstaan dat hul persoonlike inligting wil beskerm, maar dis nie as of doe kind se hele pedigree daarin gesit word nie, as ek reg onthou was dit net die toelatings nommer en jou naam en van
Versttaan nie die boo haa nie. Dis die kinders se Eksamen nommer wat in koerant verskyn is dit nie….
Die ANC wil natuurlik nie hê dat Jan alleman moet somme maak en sien in watter haglike toestand die land se onderwysstelsel is nie.
Catch 22. Die besluit is nie so eenvoudige as wat dit mag lyk nie. Pandora's Box. Wette kan nie eenvoudige net aangepas word om by die situasie te pas nie aangesien dit toekomstige hofsake kan bevoordeel of selfs benadeel.
Wat van die matriekulante wat nie in hul tuisdorp is om dit by die skool te gaan afhaal nie, dit was in die verlede maklik, bv. as hulle met vakansie is.